cyanic-selkie/wikianc huggingface dataset:
2015 நேபாள நிலநடுக்கம்
வெளி இணைப்புகள்
பகுப்பு:2015 நிலநடுக்கங்கள் பகுப்பு:நேபாளத்தில் நிலநடுக்கங்கள் பகுப்பு:வங்காளதேசத்தில் நிலநடுக்கங்கள் பகுப்பு:சீனாவில் நிலநடுக்கங்கள் பகுப்பு:இந்தியாவில் நிலநடுக்கங்கள் பகுப்பு:பாக்கித்தானில் நிலநடுக்கங்கள் பகுப்பு:நிலநடுக்கங்கள்
பனமாலிபூர்
பனமாலிபூர் (Banamalipur) என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் அகர்தலா நகராட்சியின் ஒரு வட்டாரம் அல்லது பகுதியாகும்.
புவியியல் அமைப்பு
23°50’22’’ வடக்கு 91°17’33’’ கிழக்கு என்ற அடையாள ஆள்கூறுகளில் பனமாலிபூர் வட்டாரம் பரவியுள்ளது. மேலும் கடல்மட்டத்தில் இருந்து சராசரியாக் 17 மீட்டர்கள் உயரத்தில் இவ்விடம் அமைந்துள்ளது.
அரசியல்
இந்திய நாட்டின் திரிபுரா மாநிலத்தில் உள்ள மேற்கு திரிபுரா மக்களவைத் தொகுதியின் ஒரு பகுதியாக பனமாலிபூர் சட்டப்பேரவைத் தொகுதி இருக்கிறது.
ஒலுவாபெமி பாலோகன்
ஒலுவாபெமி பாலோகன் (Oluwafemi Balogun) என்பவர் ஒரு நைசீரியா நாட்டு சதுரங்க விளையாட்டு வீரர் ஆவார். இவர் 1987 ஆம் ஆண்டு பிறந்தார். 2016 ஆம் ஆண்டு நடைபெற்ற ஆப்பிரிக்க மண்டலத்திற்க்கான 4.4 தனிநபர் சாம்பியன்பட்டப் போட்டியை இவர் வென்றார் இதன் விளைவாக பாகோகனுக்கு பிடே மாசுட்டர் என்ற பட்டம் வழங்கப்பட்டது. அடுத்த ஆண்டில் மேற்கண்ட இப்போட்டியை இரண்டாம் முறையாக  வென்று சியார்சியா நாட்டின் பத்தூமி நகரில் நடைபெற்ற பிடே உலகக்கோப்பை போட்டியில் விளையாட பாலோகன் தகுதி பெற்றார். இவ்வெற்றிக்காக இவருக்கு அனைத்துலக சதுரங்க மாசுட்டர் என்ற பட்டம் வழங்கப்பட்டது. உலகக் கோப்பைப் போட்டியில் முதல் சுற்று ஆட்டத்தில் மாக்னசு கார்ல்சன் என்ற உலக சாம்பியனிடம் பாலோகன் தோற்றார். இதன் மூலம் நடப்பு உலக சாம்பியனான திகழும் மாக்னசு கார்ல்சன் என்ற வீர்ருடன் விளையாடும் முதல் ஆப்பிரிக்க வீர்ர் என்ற பெருமையை பாலோகன் அடைந்தார்
புற இணைப்புகள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:சதுரங்க வீரர்கள் பகுப்பு:நைஜீரியர்கள்
கன்னா ஜான்-காமன்
கன்னா ஜான்-காமன் (Hannah John-Kamen) (பிறப்பு:7 செப்டம்பர் 1989) என்பவர் இங்கிலாந் நாட்டு நடிகை ஆவார். இவர் 'கில்லஜோய்ஸ்' (2015-2019) மற்றும் கேம் ஆப் துரோன்ஸ் போன்ற தொடர்களில் நடித்ததன் மூலம் அறியப்படும் நடிகை ஆனார். 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் 'அவ ஸ்டார்/கோஸ்ட்' என்ற கதாபாத்திரத்தில் நடித்துள்ளார்.
வெளி இணைப்புகள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:ஆங்கிலேயத் தொலைக்காட்சி நடிகைகள் பகுப்பு:ஆங்கிலேயத் திரைப்பட நடிகைகள் பகுப்பு:குரல் நடிகைகள் பகுப்பு:மீநாயகன் திரைப்பட நடிகர்கள்
லிஸ் டிரஸ்
இவர் வெளியுறவு செயலாளராகவும், பெண்கள் மற்றும் சமத்துவ அமைச்சராகவும் பணியாற்றினார். கன்சர்வேடிவ் கட்சியின் உறுப்பினரான இவர், டேவிட் கேமரூன், தெரசா மே மற்றும் போரிஸ் ஜான்சன் ஆகிய பிரதமர்களின் தலைமையில் பல்வேறு அமைச்சரவை பொறுப்புகளில் பணியாற்றியுள்ளார். இவர் பொருளாதார ரீதியாக புதிய தாராளவாத மற்றும் சமூக ரீதியாக பழமைவாத கருத்துகளுடன் நெருங்கிய தொடர்புடையவர்.
ஆக்ஸ்ஃபோர்டில் உள்ள மெர்டன் கல்லூரியில் இளங்கலை பயின்ற போது ஆக்ஸ்போர்டு பல்கலைக்கழக லிபரல் டெமாக்ராட்ஸின் தலைவராக இருந்தார். 1996 இல் பட்டம் பெற்ற பிறகு கன்சர்வேட்டிவ் கட்சியில் இணைந்தார். இவர் ஷெல் மற்றும் கேபிள் & வயர்லெஸ் நிறுவனத்தில் பணிபுரிந்தார், அதன்பிறகு ரிஃபார்ம் எனப்படும் திங்க் டேங்க்கில் துணை இயக்குநராக இருந்தார். 2010 பொதுத்தேர்தலில் போட்டியிட்டு வென்று டிரஸ் நாடாளுமன்ற உறுப்பினரானார். ஒரு பின்வரிசை உறுப்பினராக இருந்த இவர் குழந்தை பராமரிப்பு, கணிதக் கல்வி மற்றும் பொருளாதாரம் உள்ளிட்ட பல கொள்கைகளில் சீர்திருத்தம் மேற்கொள்ளுமாறு அழைப்பு விடுத்தார். இவர் பிரீ எண்டர்பிரைஸ் குரூப் ஆஃப் கன்சர்வேடிவ் எம்.பி. என்ற அமைப்பை நிறுவினார். மேலும் ஆஃப்டர் தி கோலிஷன் (2011) மற்றும் பிரிட்டானியா அன்செயின்ட் (2012) உள்ளிட்ட பல்வேறு ஆவணங்கள் மற்றும் புத்தகங்களை தானாகவும் இணை ஆசிரியராகவும் எழுதியுள்ளார்.
2012 முதல் 2014 வரை குழந்தைகள் மற்றும் கல்விக்கான நாடாளுமன்ற துணைச் செயலாளராக டிரஸ் பணியாற்றினார். 2014 அமைச்சரவை மாற்றத்தில் சுற்றுச்சூழல், உணவு மற்றும் கிராமப்புற விவகாரங்களுக்கான வெளியுறவுத்துறை செயலாளராக பிரதமர் டேவிட் கேமரூனால் நியமிக்கப்பட்டார். 2016ஆம் ஆண்டு நடைபெற்ற பிரெக்ஸிட் வாக்கெடுப்பில் பிரிட்டன் ஐரோப்பிய யூனியனில் நீடிக்க வேண்டும் என்ற பிரிட்டன் ஸ்ட்ராங்கர் இன் யூரோப் பிரச்சாரத்தின் ஆதரவாளராக இருந்தபோதிலும், வாக்கெடுப்பின் முடிவு வெளிவந்த பிறகு பிரெக்ஸிட்டை ஆதரித்தார். ஜூலை 2016இல் கேமரூன் பதவி விலகிய பிறகு, இவர் நீதித்துறைக்கான அரசு செயலாளராகவும், உயராட்சித் தலைவராகவும் பிரதமர் தெரசா மேவால் நியமிக்கப்பட்டார். 2017 பொதுத்தேர்தலைத் தொடர்ந்து, டிரஸ் கருவூலத்தின் தலைமைச் செயலாளராக நியமிக்கப்பட்டார். 2019இல் மே பதவி விலகிய பிறகு, கன்சர்வேடிவ் தலைவராகப் போட்டியிட்ட போரிஸ் ஜான்சனை டிரஸ் ஆதரித்தார். போரிஸ் பிரதமரானதும், பன்னாட்டு வர்த்தகத்திற்கான செயலாளராகவும், வர்த்தக வாரியத்தின் தலைவராகவும் டிரஸ்ஸை நியமித்தார், பின்னர் 2021இல் டொமினிக் ராப்க்கு மாற்றாக வெளியுறவு செயலாளராக டிரஸ்ஸை நியமித்தார். 19 டிசம்பர் 2021 அன்று லார்ட் பிரோஸ்ட்க்கு மாற்றாக ஐரோப்பிய ஒன்றியம் மற்றும் EU-UK பார்ட்னர்ஷிப் கவுன்சிலின் UK தலைவருடன் அரசாங்கத்தின் தலைமை பேச்சுவார்த்தையாளராக டிரஸ் நியமிக்கப்பட்டார்.
போரிஸ் ஜான்சன் பிரதமர் பதவியில் இருந்து விலகியதை அடுத்து, கன்சர்வேட்டிவ் கட்சிக்கான தலைமைப் பதவிக்குத் தான் போட்டியிடவிருப்பதாக 2022 சூலை 10 இல் டிரசு அறிவித்தார். தான் தேர்ந்தெடுக்கப்பட்டால் முதல் நாளிலேயே வரிகளைக் குறைப்பதாக உறுதியளித்தார், "தேர்தலில் கன்சர்வேடிவ்வாகப் போராடி கன்சர்வேடிவ் ஆக ஆட்சி செய்வேன்" என்று கூறினார், மேலும் "வாழ்க்கைச் செலவைக் கையாள்வதற்கு மக்களுக்கு உதவ உடனடி நடவடிக்கை எடுப்பேன்" என்றும் கூறினார். 2022 சூலை 20 அன்று, டிரசும் முன்னாள் கருவூலக் காப்பாளர் இரிசி சுனக்கும் கன்சர்வேடிவ் கட்சி நாடாளுமன்ற உறுப்பினர்களால் இறுதித் தலைமை வாக்கெடுப்புக்கு வேட்பாளர்களாகத் தேர்ந்தெடுக்கப்பட்டனர். நாடாளுமன்ற உறுப்பினர்களின் இறுதி வாக்கெடுப்பில் சுனக்கு 137 வாக்குகள் பெற்று முதலிடத்தையும், டிரசு 113 வாக்குகளைப் பெற்று இரண்டாவது இடத்திதையும் பிடித்தனர். பின்னர் கட்சி உறுப்பினர்களிடையே வாக்கெடுப்பு நடத்தப்பட்டபோது, டிரசு 57.4% வாக்குகள் பெற்று கட்சியின் புதிய தலைவராகத் தேர்ந்தெடுக்கப்பட்டார்.
டிரசு ஐக்கிய இராச்சியத்தின் பிரதமராக மகாராணி இறப்பதற்கு இரண்டு நாட்களுக்கு முன் எலிசபெத் மகாராணி முன்னிலையில் பதவியேற்றார். வாழ்க்கைச் செலவு நெருக்கடி மற்றும் எரிபொருள் விநியோக நெருக்கடிக்கு மத்தியில், டிரசின் அரசாங்கம், வீடுகள், வணிகங்கள் மற்றும் பொதுத்துறை நிறுவனங்களுக்கான எரிபொருள் விலைகளைக் கட்டுப்படுத்தும் விலை உத்தரவாதத்தை அறிவித்தது. இது நாட்டில் நிதி உறுதியற்ற தன்மைக்கு வழிவகுத்து, அரசாங்கம் பரவலாக விமர்சிக்கப்பட்டதை அடுத்து, பெரும்பாலான சலூகைகள் மீளப்பெறப்பட்டன. 2022 அக்டோபர் 20 அன்று, நிதி மற்றும் அரசியல் நெருக்கடிக்கு மத்தியில், 45 நாட்கள் பதவியில் இருந்த பிறகு, பிரதம மந்திரி பதவியில் இருந்து விலகுவதாக டிரசு அறிவித்தார், இது ஐக்கிய இராச்சியத்தின் வரலாற்றில் மிகக் குறுகிய காலம் பணியாற்றிய பிரதம மந்திரியாக இவர் வரலாற்றில் இடம்பெற்றார்.
ஆபீ ரைடர் போர்ட்சன்
ஆபீ ரைடர் போர்ட்சன் (Abby Ryder Fortson) (பிறப்பு:மார்ச்சு 14, 2008) என்பவர் அமெரிக்க நாட்டு நடிகை ஆவார். இவர் நடிகை 'கிறிஸ்டி லின் ஸ்மித்தின்' மகள் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஆன்ட்-மேன் (2015) மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களில் 'காஸ்ஸி லாங்' என்ற கதாபாத்திரத்தில் நடித்துள்ளார். இவர் 'டோட்ஸ்' என்ற இயங்குபடம் தொடரில் தாரா என்ற கதாபாத்திரத்திற்கு குரல் கொடுத்துள்ளார் என்பது குறிப்பிடத்தக்கது.
வெளி இணைப்புகள்
பகுப்பு:2008 பிறப்புகள் பகுப்பு:வாழும் நபர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க குழந்தை நட்சத்திரங்கள் பகுப்பு:அமெரிக்க குரல் நடிகைகள் பகுப்பு:மீநாயகன் திரைப்பட நடிகர்கள்
ஐஸ்கார்த் அருவி
thumb| பாலத்திலிருந்து பார்த்த மேல் நீர்வீழ்ச்சி thumb| வடக்கு கரையில் இருந்து மத்திய நீர்வீழ்ச்சி thumb| ஆற்றங்கரையிலிருந்து கீழ் நீர்வீழ்ச்சி ஐஸ்கார்த் அருவிகள் என்பது மூன்று நீர்வீழ்ச்சிகளை உள்ளடக்கியது ஆகும். இது வனப்பகுதி மற்றும் விளைநிலங்களால் சூழப்பட்டுள்ள இந்த நீர்வீழ்ச்சி இங்கிலாந்தின் யார்க்ஷயர் டேல்ஸின் அருகே உள்ள ஐஸ்கார்த் கிராமத்திற்கு அருகில் உள்ளது. இந்த நீர்வீழ்ச்சி மூன்று நிலைகளாகப் பிரிக்கப்படுகின்றன: மேல் நீர்விழ்ச்சி, மத்திய நீர்விழ்ச்சி மற்றும் கீழ் நீர்விழ்ச்சி.
ஐஸ்கார்த் நீர்வீழ்ச்சி 200 ஆண்டுகளாக பார்வையாளர்களை ரசிக்க வைத்துக்கொண்டு இருக்கிறது. புகழ்பெற்ற எழுத்தாளர்களான ரஸ்கின் பாண்ட், வில்லியம் வோர்ட்ஸ்வோர்த் மற்றும் டர்னர் ஆகியோர் இந்த நீர்வீழ்ச்சியை அழகை ரசித்துள்ளனர். இதன் மூன்று நீர்வீழ்ச்சிகளும் ராபின் ஹுட்: பிரின்ஸ் ஆப் தீவ்ஸ் படத்தில் இடம்பெற்றன.
இந்த நீர்வீழ்ச்சி யார்க்ஷயர் டேல்ஸ் தேசிய பூங்காவில் அமைந்துள்ளது. இங்கு பார்வையாளர்களுக்காக கண்காட்சி, தகவல் பொருட்கள் விற்பனை நிலையம், கபே ஆகியவை உள்ளன. thumb| மேல் நீர்வீழ்ச்சியின் ஒரு பகுதி இந்த பெயர் பழைய நோர்ஸ் மொழியில் இருந்து உருவானது. இதற்கு ஓக் மரங்களுக்கு நடுவே உள்ள திறந்தவெளி என்று பொருள்.
இது ஏழு இயற்கை அதிசயங்கள் என்ற தொலைக்காட்சி நிகழ்ச்சியில் இங்கிலாந்து நாட்டு வடக்கின் அதிசயங்களில் ஒன்றாக இடம்பெற்றது.
குறிப்புகள்
பகுப்பு:இங்கிலாந்தின் அருவிகள்
காகுல்நகர்
காகுல்நகர் (Gakulnagar) என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். .
புவியியல் அமைப்பு
23.718° வடக்கு 91.265° கிழக்கு என்ற அடையாள ஆள்கூறுகளில் காகுல்நகர் நகரம் பரவியுள்ளது.
மக்கள்தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி காகுல்நகர் நகரத்தின் மொத்த மக்கள் தொகை 9,037 பேர் ஆகும். இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். நகரத்தின் கல்வியறிவு சதவீதம் 66% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 73 சதவீதத்தினர் கல்வியறிவு பெற்றவர்களாகவும் பெண்களில் 57 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 15% அளவில் உள்ளனர்.
மேற்கோள்கள்
பகுப்பு:திரிபுரா மாநிலத்திலுள்ள ஊர்களும் நகரங்களும் பகுப்பு:மேற்கு திரிப்புரா மாவட்டம்
மீத்தேன்
மீத்தேன் (Methane) என்பது CH4 என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இதை மெத்தேன், கொள்ளிவாய் பிசாசு, சாணவாயு போன்ற பெயர்களாலும் அழைக்கிறார்கள். கார்பன் அணு ஒன்றும் நான்கு ஐதரசன் அணுக்களும் சேர்ந்து மீத்தேன் வாயு உருவாகிறது. இயற்கை வாயுவின் பெரும்பகுதி மீத்தேன் வாயுவாகும். தனிம வரிசை அட்டவனையின் 14 ஆவது குழுவைச் சேர்ந்த ஓர் ஐதரைடாகவும் ஓர் எளிய ஆல்கேனாகவும் மீத்தேன் கருதப்படுகிறது. ஒப்பீட்டளவில் மீத்தேன் பூமியில் அதிகமாகக் காணப்படுவதால் ஓர் எரிபொருளாக அனைவரின் கவனத்தையும் ஈர்க்கிறது. இருப்பினும் வாயுவாக இருப்பதால் அதை சாதாரண வெப்ப மற்றும் அழுத்த நிபந்தனைகளில் பெரிய சவால்களை எதிர்கொள்ள வேண்டியதாகிறது. பூமிக்கு அடியிலும் கடலுக்கு அடியிலும் இயற்கை மீத்தேன் கிடைக்கிறது. இந்த இயற்கை மீத்தேன் தரைப்பகுதியை அல்லது வளி மண்டலத்தை அடையும்போது வளிமண்டல மீத்தேன் என்ற பெயரைப் பெறுகிறது. சூரிய மண்டலத்தின் அனைத்து கிரகங்களிலும் மற்றும் பெரிய நிலவுகள் பெரும்பாலானவற்றிலும் மீத்தேன் இருப்பதாக நம்பப்படுகிறது.
வரலாறு
1776 ஆம் ஆண்டு மீத்தேன் அறிவியல் பூர்வமாக முதன் முதலில் கண்டறியப்பட்டது. இத்தாலிய இயற்பியலாளர் அலிசேண்ட்ரோ வோல்ட்டா இதைக் கண்டுபிடித்தார். பெஞ்சமின் பிராங்களின் எழுதிய தீப்பற்றும் காற்று என்ற கட்டுரையை படித்த காரணத்தினாலேயே வோல்டாவிற்கு இதை ஆராய்ச்சி செய்யும் ஆர்வம் தோன்றியதாகக் கூறப்படுகிறது. சதுப்பு நிலத்திலிருந்து வெளியேறிய வாயுவைச் சேகரித்த வோல்ட்டா அதிலிருந்து தூய்மையான மீத்தேன் வாயுவை தனித்துப் பிரித்தார். வாயு தீப்பற்றுவதை செயல் விளக்கமாகவும் மின்பொறியைப் பயன்படுத்தி செய்து காட்டினார்.
1866 இல் செருமானிய வேதியியலாளர் ஆகத்து வில்லெம் வோன் ஆப்மான் இவ்வாயுவிற்கான பெயரை மெத்தனாலில் இருந்து தருவித்து மீத்தேன் என்று சூட்டினார்.
பிணைப்பும் பண்புகளும்
மீத்தேன் என்பது நான்கு சமமான C-H பிணைப்புகள் கொண்ட ஒரு நான்முகி மூலக்கூறு ஆகும். கார்பன் மற்றும் ஐதரசன் அணுக்கள் மீது இணைதிறன் ஆர்பிட்டால்கள் மேற்பொருந்துவதால் நான்கு பிணைப்பு மூலக்கூறு ஆர்பிட்டால்கள் தோன்றுகின்றன என மீத்தேனின் மின்னணு கட்டமைப்பு விவரிக்கப்படுகிறது. கார்பன் அணுவின் மீது 2s ஆர்பிட்டால்கள் மேற்பொருந்துவதால் குறைவு ஆற்றல் மூலக்கூற்று ஆர்பிட்டால்கள் தோன்றுகின்றன. இந்த ஆற்றல் மட்டத்திற்கு மேல் கார்பன் அணுவின் மீது 2p ஆர்பிட்டால்கள் மேற்பொருந்துகின்றன. மூன்றுக்கு மேல் ஒன்று பினையும் திட்டம் நான்முகி மூலக்கூறு எனப்படுகிறது.பல்வேறு நேரியல் ஒளிஎலக்ட்ரான் நிறமாலையியல் அளவீடுகளுக்கு இது சீரானதாக எடுத்துக் கொள்ளப்படுகிறது. அறை வெப்பநிலை மற்றும் திட்ட அழுத்தத்தில் மீத்தேன் வாயு நிறமற்ற நெடியற்ற வாயுவாக உள்ளது. வீடுகளில் பயன்படுத்தப்படும் இயற்கை எரிவாயுவின் வாசனைக்காகவும் பாதுகாப்பிற்காகவும் கூடுதலாக டெர்ட்-பியூட்டைல் தயால் சேர்க்கப்படுகிறது. ஓரலகு வளிமண்டல அழுத்தத்தில் மீத்தேனின் கொதிநிலை−164 °செல்சியசு வெப்பநிலையாகும். . சாதாரண அழுத்தத்தில் ஒரு வாயுவாக இது காற்றில் 5.4-17 சதவீதம் வரை வெவ்வேறு அடர்த்திகளில் தீப்பிடித்து எரிகிறது.
சில வேறுபாடுகளுடன் திண்மநிலை மீத்தேன் அறியப்படுகிறது. தற்பொழுது ஒன்பது வகையான திண்ம மீத்தேன்கள் அறியப்படுகின்றன .திண்ம மீத்தேனை சாதாரண அழுத்தத்தில் குளிர்ச்சியடையச் செய்தால் நீர்ம்நிலை மீத்தேன் கிடைக்கிறது. இது கனசதுரமாக Fm3m இடக்குழுவுடன் படிகமாகிறது. நீர்மநிலை மீத்தேனில் ஐதரசனின் இருப்பிடம் நிலையானதல்ல. மீத்தேன் மூலக்கூறுகள் சுதந்திரமாகச் சுழலும் என்பதால் நெகிழ்ச்சியான படிகங்கள் உருவாகின்றன.
வேதி வினைகள்
எரிதல், ஆலசனேற்றம், செயற்கை எரிவாயு உருவாக்கம். ஆலசனேற்றம் உள்ளிட்ட வினைகள் மீத்தேனின் முக்கியமான வேதி வினைகளாகும். பொதுவாக மெத்தனாலாக ஆக்சிசனேற்றம் அடையும் வினைகளைக் கட்டுப்படுத்துவது கடினமாகும். ஏனெனில் வினைக்காக குறைவான ஆக்சிசன் வழங்கப்பட்டாலும் கூட கார்பன் டை ஆக்சைடும் நீரும் உருவாதல் நிகழ்கிறது. மீத்தேன் மோனோ ஆக்சிசனேசு நொதி மீத்தேனிலிருந்து மெத்தனாலை உருவாக்குகிறது. ஆனால் தொழிற்சாலைகள் போல பெருமளவு தயாரிக்க இம்முறை உதவாது.
எரிதல் வினை
மீத்தேனின் எரிதல் வெப்பம் 55.5 மெ.யூ/கி.கி. மீத்தேனின் எரிதல் வினை பல படிகளைக் கொண்டது. இவற்றைத் தொகுத்து பின் வரும் ஒரே சமன்பாட்டில் கொடுக்கலாம்.
CH4 + 2 O2 → CO2 + 2 H2O (ΔH = −891 கியூJ/மோல்)
தர நிபந்தனைகளில் மீத்தேன் ஓர் எரிபொருளாகப் பயன்படுத்தப்படுகிறது.
ஆலசனேற்றம்
உரிய நிபந்தனைகளுக்கு உட்பட்டு மீத்தேன் ஆலசன்களுடன் வினைபுரிகிறது. X2 + UV → 2 X•
X• + CH4 → HX + CH3•
CH3• + X2 → CH3X + X•
இங்கு X என்பது ஒரு ஆலசனைக் குறிக்கும். புளோரின் (F), குளோரின் (Cl), புரோமின் (Br), அல்லது அயோடின் (I) என்பவை அந்த ஆலசன்களாகும். இச்செயல்முறையின் வழிமுறை இயங்குறுப்பு ஆலசனேற்றம் எனப்படுகிறது. புற ஊதா ஒளி மூலம் இவ்வினை தூண்டப்படுகிறது.
புற இணைப்புகள்
பகுப்பு:ஆல்கேன்கள் பகுப்பு:கரிம வேதியியல் பகுப்பு:பைங்குடில் வளிமங்கள் பகுப்பு:எரிபொருட்கள் பகுப்பு:தொழிற்சாலை வாயுக்கள் பகுப்பு:எரி வாயு பகுப்பு:மீத்தேன்
ஹாப்பூர் மாவட்டம்
ஹாப்பூர் மாவட்டம் (Hapur district), இந்தியாவின் உத்தரப் பிரதேச மாநிலத்தின் 75 மாவட்டங்களில் ஒன்றாகும். இம்மாவட்டத் தலைமையிட நகரம் ஹாப்பூர் ஆகும். இது மீரட் கோட்டத்தில் அமைந்துள்ளது. ஹாப்பூர் நகரம் தேசிய தலைநகர வலையத்துள் அமைந்துள்ளது.
காசியாபாத் மாவட்டத்தின் சில பகுதிகளைக் கொண்டு, 28 செப்டம்பர் 2011 அன்று  பஞ்சசீல நகர் மாவட்டம்  என்ற பெயரில் துவக்கப்பட்ட இம்மாவட்டத்தின் பெயரை சூலை 2012 அன்று ஹாப்பூர் மாவட்டம் என பெயர் மாற்றம் செய்யப்பட்டது.
மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருதும்,  வட்டார மொழிகளும் இம்மாவட்டத்தில் பேசப்படுகின்றன.
வெளி இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
அமீர்கட் வட்டம்
அமீர்கட் வட்டம், இந்திய மாநிலமான குஜராத்தின் பனாஸ்காண்டா மாவட்டத்தில் உள்ளது.
அரசியல்
இந்த வட்டம் தந்தா சட்டமன்றத் தொகுதிக்கும், பனாஸ்காண்டா மக்களவைத் தொகுதிக்கும் உட்பட்டது.
ஊர்கள்
இந்த வட்டத்தில் உள்ள ஊர்களின் பெயர்களை கீழே காண்க.
வெளி இணைப்புகள்
பகுப்பு:குஜராத்தின் வட்டங்கள் பகுப்பு:பனாஸ்காண்டா மாவட்டம்
நீர் ஓட்ட விகிதம் படி அருவிகளின் பட்டியல்
thumb|300x300px| நயாகரா நீர்வீழ்ச்சியின் கனடிய பக்கம். ஸ்கைலோன் கோபுரத்திலிருந்து பார்க்கும்போது குதிரைவாலி நீர்வீழ்ச்சி thumb|300x300px| ஒரு ஹெலிகாப்டரில் இருந்து இகுவாசு நீர்வீழ்ச்சியின் வான்வழி காட்சி thumb|300x300px| [[விக்டோரியா நீர்வீழ்ச்சி ]]
விரிவான மற்றும் நீருக்கடியில் உள்ள நீர்வீழ்ச்சிகள்
சக்தியின் படி முதல் ஐந்து நீர்வீழ்ச்சிகளாக உள்ளவை (குவாரா, கோன் பாபெங், இகுவாசு, நயாகரா மற்றும் விக்டோரியா) பெரிய ஐந்து நீர்வீழ்ச்சிகள் என்று அழைக்கப்படுகின்றன.
வெளி இணைப்புகள்
பகுப்பு:அருவிகள்
உரோசு செல்ஜாக்
வாழ்க்கை
செல்ஜாக் தனது இடைநிலைக் கல்வியை நோவா கொரிக்கா இலக்கணப் பள்ளியில் முடித்தார், மேலும் சுலோவேனியா லுப்லஜானா பல்கலைக்கழகத்தில் தனது இளங்கலை படிப்பை மேற்கொண்டார். 1989 இல் பட்டம் பெற்ற அவர், பின்னர் 1991 இல் அதே நிறுவனத்தில் முதுகலைப் பட்டம் பெற்றார். செல்ஜாக் மாசசூசெட்சு தொழில்நுட்ப நிறுவனத்தில் தனது முனைவர் ஆராய்ச்சியை நடத்தி, 1995 இல் முனைவர் பட்டம் பெற்றார்.
ஆர்வர்டு, சுமித்சோனிய வானியல் மையத்தில் முதுகலை படிப்புக்குப் பிறகு, 2008 ஆம் ஆண்டில் யு. சி. பெர்க்லி இயற்பியல், வானியல் துறைகளில் சேருவதற்கு முன்பு பிரின்சுட்டன் பல்கலைக்கழகம், இத்தாலியில் உள்ள பன்னாட்டுக் கோட்பாட்டு இயற்பியல் மையம், சூரிச் பல்கலைக்கழகம் ஆகியவற்றில் ஆசிரிய பதவிகளை வகித்தார். இலாரன்சு பெர்க்லி தேசிய ஆய்வகத்தில் கூட்டுப் பணியைப் பெற்றுள்ளார்.
தொழில் வாழ்க்கை
செல்ஜாக் ஒரு அண்டவியலாளர் ஆவார், அவர் குறிப்பாக அண்ட நுண்ணலைப் பின்னணி கதிர்வீச்சு பால்வெளி, மென் ஈர்ப்பு  வில்லை பற்றிய ஆராய்ச்சிக்காகவும் ,  அண்டப் பேரியல் கட்டமைப்பிற்கான  நோக்கீடுகளின் தாக்கங்களுக்காகவும் நன்கு அறியப்பட்டவர்.
1997 ஆம் ஆண்டில் செல்ஜாக் சி. எம். பி துருவமுனைமையில் பி - முறைமைகள் இருப்பதை முன்கணித்தார், அவை உப்புதலிலிருந்த  தொடக்க ஈர்ப்பு அலைகளின் சுவடு ஆகும். இவர் மத்தியாசு சால்தாரிகா மையத்துடன் இணைந்து, CMB வெப்ப நிலை, ஈ, பி- முறைமைகளுக்கான துருவமுனைமைக்கான CMBFAST குறிமுறையை உருவாக்கியுள்ளார்.
2000 ஆம் ஆண்டில் அவர் இருண்ட பொருள், பால்வெளி புள்ளிவிவரங்களுக்கான  புறஒளிவட்டப் படிமத்தை மாதிரியை உருவாக்கினார்.
செல்ஜாக்கின் அண்மைய படைப்புகளில் பெரும்பாலானவை,  பகுப்பாய்வு முறைகளையும் எண் உருவகப்படுத்துதல்களையும் பயன்படுத்தி அண்டவியல்  நோக்கீடுகளிலிருந்து நமது  அண்டத்தின் அடிப்படை பண்புகளை எவ்வாறு பிரித்தெடுப்பது என்பதில் கவனம் செலுத்துகின்றன. அவர் இருண்ட பொருள், விண்மீன்கள், அண்ட வளிமப் பரவல்களின் அண்டவியல் ஆக்கப் படிமங்களை உருவாக்கியுள்ளார், இவற்றில் வகைநுண்ணியல்  விரைவுப்PM குறிமுறையு.ம் அதன் நீட்டிப்புகளும் அடங்கும்.
செல்ஜாக் முடுக்கிய தோராயமான பேயசிய முறைகளுக்கான வழிமுறைகளை  முனைவாக உருவாக்கி அவற்றை அண்டவியல், வானியல், பிற அறிவியல்களுக்கு பயன்படுத்துகிறார். இந்த பணிக்கான எடுத்துக்காட்டுகள், வாய்ப்பியல்பு வேறுபாடுள்ள பேயசிய உய்த்துணர்தலுக்கான எல்2 எஃப்  விரிவு, பேய்சியன் சான்றுக்கான காசியப்படுத்திய பாலப் படிமம், ஹாமில்டோனியன் மான்டே கார்லோ பதக்கூறை அடிப்படையாகக் கொண்ட பேயசுவிரைவுப் படிமம் ஆகியவற்றின் எதிர்பார்ப்பு உகப்பாக்கம் ஆகும்.
செல்ஜாக் அண்டவியல், வானியல், பிற அறிவியல்களுக்கான பயன்பாடுகளுடன் இயந்திர கற்றல் முறைகளை உருவாக்கி வருகிறார். குறிப்பிடத்தக்க எடுத்துக்காட்டுகளில் நேரத்தை பகுப்பாய்வு செய்வதற்கான போரியர் அடிப்படை காஸியன் செயல்முறைகள், வெளிப்படையான இயற்பியல் சமச்சீர் கொண்ட வெளிசார்ந்த தரவு,   நேரியக்கவகை, சுழற்சி இயக்கவகை ஆக்கப் படிமங்கள், அடர்த்தி மதிப்பீடு, பதக்கூறுகளுக்கான துண்டநிலை பன்னிச் செயல் போக்குவரத்து முறைகள் ஆகியன அடங்கும்.
தகைமைகளும் விருதுகளும் ,
" அண்டப் பேரியல் கட்டமைப்பு, அதன் தொடக்க காலப் பண்புகள் பற்றிய ஆய்வுக்கு ஏராளமான நுட்பங்களை அறிமுகப்படுத்திய " மார்க் கமியோன்கோவ்சுகி மற்றும்  மத்தியாசு சால்தாரியாகா ஆகியோருடன் இணைந்து 2021 அண்டவியலுக்கான குரூபர் பரிசு செல்ஜாக்கிற்கு வழங்கப்பட்டது.
மேற்கோள்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள் பகுப்பு:அண்டவியலாளர்கள் பகுப்பு:வாழும் நபர்கள் பகுப்பு:1966 பிறப்புகள் பகுப்பு:இயற்பியலாளர்கள் பகுப்பு:சுலோவேனிய வானியலாளர்கள்
அதிர் வேட்டுச்சூடு
class=cx-highlight|thumb|[[ரசைன் போர் (1809)|ரசைன் போர் மீள்செயல், 2006]] அதிர் வேட்டுச்சூடு அல்லது கூட்டுச்சூடு என்பது ஓர் போர் உத்தி, இதில் வீரர்கள் வரிசையாக நின்று, கட்டளையிடும்போது அனைவரும் ஒரேசமயத்தில் அவர்களின் துப்பாக்கிகளை வெடிக்கச் செய்வர். பொதுவாக இந்த உத்தி துல்லியமில்லாமை, குறைந்த வேக சுடுதல், மற்றும் வரம்புக்குட்பட்ட வீச்சு ஆகியவற்றை ஈடுகட்டவும், மற்றும் அதிகபட்ச தாக்கத்தை உருவாக்கவும் பயன்படுத்தப் பட்டது.
மேற்கோள்கள்
பகுப்பு:இராணுவ உத்திகள்
நரி
நரி நாய்ப் பேரினத்தைச் சேர்ந்த பாலூட்டி காட்டு விலங்கு. உருவில் ஓநாய்களைக் காட்டிலும் இவை சிறியதாக இருக்கும். உலகில் சுமார் 27 நரியினங்கள் உள்ளன. நரி இனமானது உலகில் ஆஸ்திரேலியாவைத் தவிர மற்ற எல்லா இடங்களிலும் வாழ்கின்றன. கடுங்குளிரான பனிபடர்ந்த ஆர்ட்டிக் முனைப் பகுதிகளிலும், ஆப்பிரிக்காவின் சுடுநிலமாகிய சகாராப் பாலைவனத்திலும் வாழ்கின்றன. மேற்கு நாடுகளில் நரி என்று பொதுவாக செந்நரியைக் குறிப்பிடுகின்றனர்.
நரி பெரும்பாலும் 2 - 3 ஆண்டுகள் வாழ்கிறது. ஆனால் பிடித்து வளர்க்கப்படும் நரிகள் பத்துக்கும் அதிகமான ஆண்டுகள் வாழ்வதுண்டு. நரிகள் பெரும்பாலும் சுமார் 9 கிலோ.கி எடை இருக்கும். கருவில் வளரும் நாட்கள் 60-63 நாட்கள். ஆனால் ஆப்பிரிக்கப் பாலைவனத்தில் வாழும் பெருஞ்செவி நரிகளின் குட்டிகள் கருவில் வளரும் நாட்கள் சுமார் 50 நாட்கள் ஆகும்.
நாய்ப்பேரினத்தின் மற்ற வகைகளான நாய், ஓநாய் போன்றவற்றைவிட அளவில் மிகச் சிறியது.
மேற்கோள்
பகுப்பு:நாய்ப் பேரினம் *
கேபக்
கேபக் என்பவர் சகதாயி கானரசின் கான் ஆவார். இவர் இரண்டு முறை ஆட்சி செய்தார். முதல் முறை 1309 முதல் 1310 வரையிலும், இரண்டாவது முறை அண்ணளவாக 1318 முதல் அவரது இறப்பின் வரையிலும் ஆட்சி செய்தார்.
வாழ்க்கை
இவர் துவாவின் மகன் ஆவார். துவா 1282 முதல் 1307 வரை கானாக இருந்தார். இந்தியாவின் தில்லி சுல்தானகத்திற்குப் பல்வேறு போர்ப் பயணக் குழுக்களைத் துவா அனுப்பினார். இவற்றில் 1306ஆம் ஆண்டு போர்ப் பயணமானது கேபக் என்று பெயரால் அறியப்பட்ட ஒரு தளபதியால் தலைமை தாங்கப்பட்டது என்று தில்லி அவையில் இருந்த அமீர் குஸ்ராவ் என்ற வரலாற்றாளரின் பதிவுகளில் உள்ளது. ரீன் கிரௌசட் என்ற வரலாற்றாளர், இந்தத் தளபதியைத் துவாவின் மகன் என்கிறார். எனினும் கிஷோரி சரண் லால் என்ற வரலாற்றாளர் இந்தத் தளபதி வேறொரு நபராக இருந்திருக்க வேண்டும் என நம்புகிறார். ஏனெனில் இந்திய வரலாற்று நூல்கள் இந்தத் தளபதி 1306 ஆம் ஆண்டுப் போர்ப் பயணத்தின்போது இந்தியாவில் பிடிக்கப்பட்டுக் கொல்லப்பட்டார் என்று குறிப்பிடுகின்றன.
முதல் ஆட்சிக் காலம்
1307ல் துவாவின் இறப்பிற்குப் பிறகு சகதாயி கானரசின் நிலைமையானது நிலையற்றதாகிப்போனது. ஒரே ஆண்டுக்குள் இரண்டு கான்கள் ஆட்சிக்கு வந்தனர். கான்களின் மீது மீண்டும் தங்களது ஆதிக்கத்தைப் பெறலாம் என்ற நம்பிக்கையில் கய்டுவின் மகன்கள் செயல்பட்டுக்கொண்டிருந்தனர். 1308ஆம் ஆண்டு வாக்கில் கானரசின் கட்டுப்பாடானது தலிகுவின் கையில் வந்தது. ஆனால் அவரது ஆட்சிக்கு எதிராகப் போட்டி வந்தது. அவரது எதிரிகள் கேபக்கிற்குப் பின்னால் திரண்டனர். 1308அலல்து 1309ஆம் ஆண்டு அவர்கள் தலிகுவைத் தோற்கடித்துப் பதவியிலிருந்து தூக்கி எறிந்தனர். இதன் காரணமாகக் கேபக் கானரசின் கான் ஆனார்.
எங்கிசரும் அவரது சகோதரர்களும் தோற்கடிக்கப்பட, கானரசின் எதிர்காலத்தைப் பற்றி முடிவெடுப்பதற்காக ஒரு குறுல்த்தாயை கேபக் கூட்டினார். அந்தக் குறுல்த்தாயில் கேபக்கின் சகோதரர் ஏசன் புகாவைக் கானாக அங்கீகரிக்க மங்கோலிய இளவரசர்கள் முடிவெடுத்தனர். சகதாயி கானரசின் கட்டுப்பாட்டை எடுத்துக்கொள்ள ஏசன் புகாவுக்கு அழைப்பு விடுக்கப்பட்டது. ஏசன் புகாவுக்காகக் கேபக் தனது பதவியில் இருந்து இறங்கினார்.
ஏசன் புகாவின் கீழ்
1314 ஆம் ஆண்டு ஈல்கானரசு மீது படையெடுக்கவிருந்த ஒரு இராணுவத்தின் பொறுப்பை கேபக்கிற்கு ஏசன் புகா வழங்கினார். சனவரியில், தன்னுடைய நெகுதாரி கூட்டுப் படையினருடன் இணைந்து ஆமூ தாரியா ஆற்றைக் கடந்து ஈல்கானரசுப் பகுதிக்குள் படையெடுத்தார். எதிரி இராணுவத்தை முர்காப் என்ற பகுதிக்கு அருகில் தோற்கடித்தார். பிறகு சகதாயி இராணுவமானது ஹெறாத் வரை முன்னேறியது. ஆனால் ஏசன் புகாவிடமிருந்து அவசர அழைப்பு வந்தது. கிழக்கில் படையெடுத்து வந்த யுவான் மங்கோலியர்களை முறியடிக்கக் கேபக்கின் உதவி ஏசன் புகாவிற்குத் தேவைப்பட்டது. சீக்கிரமே ஒரு சகதாயி வழித்தோன்றல் இளவரசனான எசவுர், கேபக்கின் பக்கமிருந்து கட்சி தாவினார். சகதாயி வழித்தோன்றல்களைத் தோற்கடிக்க ஈல்கான்களுக்கு எசவுர் உதவி புரிந்தார். இதற்கு வெகுமதியாக ஆப்கானித்தானில் இருந்த நிலப்பகுதிகள் எசவுருக்கு ஈல்கான் ஒல்ஜைடுவால் வழங்கப்பட்டன.
இரண்டாம் ஆட்சிக் காலம்
1320ஆம் ஆண்டு வாக்கில் ஏசன் புகா இறந்தார். ஏசன் புகாவிற்குப் பிறகு கேபக் கான் பதவிக்கு வந்தார். அவர் எடுத்த முதல் நடவடிக்கை எசவுருக்கு எதிராகத் தாக்குதல் நடத்துவதாகும். ஈல்கான்களுக்கு எதிராகத் தோல்வியில் முடிந்த ஒரு முயற்சியாக எசவுர் கிளர்ச்சியில் ஈடுபட்டு இருந்தார். எனவே பலவீனமான நிலையில் இருந்தார். கேபக்கின் படைகள் எசவுரை சூன் 1320ல் தோற்கடித்துக் கொன்றன.
ககானின் அவையிலிருந்து இரண்டு இளவரசிகளைக் கேபக் மணந்து கொண்டார் என்று அறியப்படுகிறது. 1323ஆம் ஆண்டிலிருந்து ஆண்டுதோறும் பரிசு பொருட்களைக் கேபக் ககானுக்கு அனுப்பினார். இவரது சகோதரர் ஏசன் புகாவைப் போல் இல்லாமல் ககானுடன் எவ்விதமான பிரச்சனையையும் கேபக் தவிர்த்தார். ஜெஜீன் கானுடன் 1323ஆம் ஆண்டு எல்லைச் சண்டைகள் உருவானபோது சரணடைந்தார்.
இந்த ஆரம்பகால சண்டையைத் தவிர கேபக்கின் இரண்டாவது ஆட்சிக் காலமானது பெரும்பாலும் அமைதியானதாகவே நடந்தது. கானரசு முழுவதற்குமான ஒரு தரப்படுத்தப்பட்ட நாணயங்கள் இவரது ஆட்சியிலோ அல்லது அதற்கு முன்னரோ அறிமுகப்படுத்தப்பட்டது என்று கருதப்படுகிறது. எவ்வாறயினும், இவற்றின் பயன்பாட்டுக்கு கேபக் ஆதரவளித்தார். மேலும் தனக்கென ஒரு தலைநகரத்தை நிறுவுவதில் இவர் ஆர்வம் கொண்டிருந்தார். இது போன்ற ஒரு முயற்சியை எடுப்பதை இவரது நாடோடி முன்னோர்கள் தவிர்த்தனர். இவரது வாழ்நாளின் போது கானரசின் தலைநகரமாகக் கார்சி உருவானது.
1326ஆம் ஆண்டு வாக்கில் கேபக் இறந்தார். இவருக்குப் பிறகு இவரது சகோதரர் எல்ஜிகிடய் ஆட்சிக்கு வந்தார்.
உசாத்துணை
பகுப்பு:சகதாயி கான்கள் பகுப்பு:1326 இறப்புகள்
கசாரா, பாக்கிஸ்தான்
thumb|249x249px| ஜேம்ஸ் அபோட் வரைந்த கசாரா பகுதி. கசாரா ( Hazara) என்பது வடக்கு பாக்கிஸ்தானில் உள்ள ஒரு பகுதியாகும். கைபர் பக்துன்வா மாகாணத்தின் கசாரா பிரிவுக்குள் நிர்வாக ரீதியாக வருகிறது. இப்பகுதி முக்கியமாக இந்த்கோ மொழி பேசும் இந்த்கோவன் மக்களால் ஆதிக்கம் செலுத்துகிறது. பிராந்தியத்தின் பூர்வீக இனக்குழுக்களான இவர்கள் பெரும்பாலும் " கசாரேவால் " என்று அழைக்கப்படுகிறார்கள்.
சொற்பிறப்பியல்
பேரரசர் அலெக்சாந்தரின் படையெடுப்பின் போது இப்பகுதியின் மன்னராக இருந்த அபிசாரர்களின் நாடான அபிசாராவுடன் கசாரா என்ற பெயரின் தோற்றம் அடையாளம் காணப்பட்டுள்ளது. பிரித்தானிய தொல்லியல் ஆய்வாளர் ஆரல் இசுடெயின் இது சமசுகிருதப் பெயரான உராசா அல்லது 'உராஷா' என்பதிலிருந்து பெறப்பட்டதாகக் கருதுகிறார். இருப்பினும், 1399 இல் தைமூர் இதன் கட்டுப்பாட்டை வைத்திருந்த பிறகுதான் இப்பகுதி கசாரா என்று அறியப்பட்டது. மேலும் இதை அவரது உள்ளூர் தலைவர்களான கசாரா-இ-கர்லுக் என்பவர்களிடன் ஒதுக்கினார்.
வரலாறு
பேரரசர் அலெக்சாந்தர், வடக்கு பஞ்சாபின் சில பகுதிகளை கைப்பற்றிய பிறகு, கசாராவின் பெரும்பகுதியில் தனது ஆட்சியை நிறுவினார். அலெக்சாந்தரின் விநியோகத் தளமாகத் தேர்ந்தெடுக்கப்பட்ட நகரமான ஆர்னோஸ் அருகே அர்ரியன் மற்றும் தோலமியின் புவியியலில் குறிப்பிடப்பட்டுள்ள எம்போலினாவுடன் ஆம்ப் பகுதியும் அதன் சுற்றுப்புறப் பகுதிகளும் தொடர்புபடுத்தப்பட்டுள்ளன. அர்ரியனின் கூற்றுப்படி, அலெக்சாந்தரின் காலத்தில் இப்பகுதியின் ஆட்சியாளர் அர்சேக்ஸ் என்று அழைக்கப்பட்டார்.
சந்திரகுப்த மௌரியரின் எழுச்சிக்குப் பிறகு, இப்பகுதி மௌரியப் பேரரசின் முழுமையான கட்டுப்பாட்டின் கீழ் வந்தது. அசோகர் இப்பகுதியை ஒரு இளவரசராக, சுமார் 272 கி.முவில் தனது ஏகாதிபத்திய சிம்மாசனத்தின் கீழ் கொண்டு வந்தார். அவர் இதை தனது அரசாங்கத்தின் முக்கிய இடங்களில் ஒன்றாக ஆக்கினார். மன்செரா பாறைக் கல்வெட்டுகளில் பொறிக்கப்பட்ட கட்டளைகள், அசோகரின் பதினான்கு ஆணைகளைப் பதிவுசெய்து, பேரரசரின் தர்மம் அல்லது நீதியான சட்டத்தின் அம்சங்களை முன்வைக்கின்றன. இவை துணைக் கண்டத்தில் உள்ள மறைகுறியாக்கப்பட்ட எழுத்துக்களின் ஆரம்பகால சான்றுகளில் சிலவற்றைப் பிரதிநிதித்துவப்படுத்துகின்றன. கிமு மூன்றாம் நூற்றாண்டின் நடுப்பகுதியில் இருந்து, கரோஸ்தி எழுத்தில் வலமிருந்து இடமாக எழுதப்பட்டுள்ளன.
மத்திய மற்றும் தெற்காசியா முழுவதும் பௌத்த மதத்தை ஊக்குவித்த இந்தோ-பார்த்தியர்கள், இந்தோ-சிதியர்கள் மற்றும் குசானர்கள் உட்பட பல ஆட்சியாளர்களால் இப்பகுதி சுருக்கமாகவும் பெயரளவிற்கும் கட்டுப்படுத்தப்பட்டது. இப்பகுதி பௌத்த ஆட்சியாளர் கனிஷ்கரின் கீழ் அதன் உச்சத்தை எட்டியது. குசானர்கள் காலத்தில், பௌத்த கலை மற்றும் கட்டிடக்கலை இப்பகுதியில் செழித்து வளர்ந்தன. thumb| [[மன்செரா|மன்செராவில் உள்ள அசோகரின் முக்கிய பாறை ஆணை .]]
சுற்றுலா
பாக்கித்தானில் சுற்றுலாத் துறையின் உயர் மட்டத்தில் கசாரா உள்ளது. காரகோரம் நெடுஞ்சாலையில் புகழ்பெற்ற ககன் பள்ளத்தாக்கு, லுலுசர் ஏரி, பாலாகோட், நரான், ஷோக்ரான், அயூபியா தேசியப் பூங்கா மற்றும் பாபுசர் கணவாய் உள்ளிட்ட இடங்கள் சுற்றுலாப் பயணிகளின் முக்கிய இடங்களாக உள்ளன. இப்பகுதி அதன் இயற்கை அழகு மற்றும் நிலப்பரப்புகளுக்கு பிரபலமானது. இதன் விளைவாக உள்ளூர் மற்றும் சுற்றுலாப் பயணிகளிடையே கோடைகாலத்தில் பயணிகள் வந்து செல்லும் பிரபல இடமாக உள்ளது.
வெளி இணைப்புகள்
பகுப்பு:கைபர் பக்துன்வா மாகாணம் பகுப்பு:பாக்கித்தான் மாகாணங்கள் பகுப்பு:வடமேற்கு எல்லைப்புற மாகாணம்
மினி பம்பா
மினி பம்பா (Mini Pampa) என்பது இந்தியாவின் கேரளா மாநிலத்தில் இருக்கும் மலப்புறம் மாவட்டத்தில் யாத்திரிகர்கள் தங்கிச் செல்வதற்கான் ஒரு தங்குமிடம் ஆகும். வட கேரளா, தமிழ்நாடு, கர்நாடகா போன்ற இடங்களிலிருந்து சபரிமலைக்குச் செல்லும் புனித யாத்திரிகர்கள் தங்கிச் செல்வதற்காக இவ்விடம் அதிகாரப்பூர்வமாக அறிவிக்கப்பட்டுள்ளது. குட்டிபுரம் பாலத்திற்கு அருகிலுள்ள மல்லூர் சிவன் கோவிலில் இருக்கும் மினி பம்பா சுற்றுலாப் பயணிகளை மேலும் அதிகமாக ஈர்த்து வருகிறது. கேரளாவின் முதன்மை ஆறுகளில் ஒன்றான பாரதப்புழா நதிக்கரையில் மினி பம்பா அமைந்துள்ளது.
மேற்கோள்கள்
பகுப்பு:இந்து யாத்திரைத் தலங்கள் பகுப்பு:மலப்புறம் மாவட்டம்
வர்த்தக கரைப்பான்கள் நிறுமம்
வரலாறு
வணிக கரைப்பான்கள் நிறுவனம் முதலாம் உலகப் போரின் முடிவில் நிறுவப்பட்டது. முனைவர் சைம் வெய்சுமேன் உருவாக்கி காப்புரிமை பெற்ற நொதித்தல் செயல்முறைகளால் அசிட்டோன் மற்றும் பியூட்டனால் கரைப்பான்களை இந்நிறுமம் தயாரித்தது. இக்கரைப்பான்களின் முன்னோடி தயாரிப்பாளர் என்ற சிறப்பு வர்த்தக கரைப்பான்கள் நிறுமத்திற்கு உரியதாகும். அமெரிக்காவின் இந்தியானா மாநிலத்திலுள்ள டெர்ரே ஆவுட் நகரம் வர்த்தக கரைப்பான்கள் நிறுமத்தின் ஆராய்ச்சித் தளமாக தேர்வு செய்யப்பட்டது. இங்கிருந்து புதிய செயல்முறைகள் மூலம் முழுமையான உற்பத்தியை விரைவாக உற்பத்தி செய்ய முடிந்தது.
மேற்கோள்கள்
பகுப்பு:எத்தனால் பகுப்பு:வேதியியல் நிறுவனங்கள்
ராண்டால் பார்க்
பால் ருத் (Randall Park, பிறப்பு:மார்ச்சு 23, 1974)  ஒரு அமெரிக்கா நாட்டு நடிகர், எழுத்தாளர் மற்றும் நகைச்சுவையாளர் ஆவார். இவர் 'பிரெஷ் ஆப் தி போர்ட்' (2014-2020) என்ற தொலைக்காட்சி தொடரில் நடித்ததன் மூலம் அறியப்படும் நடிகர் ஆனார். இந்த தொடரில் நடித்ததற்காக 2016 ஆம் ஆண்டில் நகைச்சுவைத் தொடரில் சிறந்த நடிகருக்கான விமர்சகர்களின் விருப்ப தொலைக்காட்சி விருதுக்கு பரிந்துரைக்கப்பட்டார். அதை தொடர்ந்து தி ஆபீஸ், வீப் போன்ற பல தொலைக்காட்சி தொடர்களில் நடித்துள்ளார்.
இவர் 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் (2018) என்ற திரைப்படத்திலும் மற்றும் வாண்டாவிஷன் என்ற குறும் தொடரிலும் 'ஜிம்மி வூ' என்ற கதாபாத்திரத்தில் நடித்துள்ளார். டிசி விரிவாக்கப்பட்ட பிரபஞ்சத் திரைப்படமான அக்வாமன் என்ற திரைப்பதில் 'ஸ்டீபன் ஷின்' என்ற கதாபாத்திரத்திலும் நடித்துள்ளார்.
வெளி இணைப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க ஆண் நகைச்சுவையாளர்கள் பகுப்பு:அமெரிக்க எழுத்தாளர்கள்
கமலாசாகர்
கமலாசாகர் (Kamalasagar) என்பது இந்தியாவின் திரிபுரா மாநிலத்திலுள்ள ஒரு செயற்கை ஏரியாகும். 15 ஆம் நூற்றாண்டில் திரிபுராவின் அரசர் தன்யா மாணிக்யா இந்த ஏரியை உருவாக்கினார். சுற்றுலா பயணிகளுக்கு இந்த இடம் ஒரு முக்கியமான சுற்றுலா தலமாக விளங்குகிறது. நவராத்திரி திருவிழாவின் போது ஒவ்வொரு அக்டோபர் மாதத்திலும் இங்கு திருவிழா நடைபெறுகிறது.
அரசியல்
இந்திய நாட்டின் திரிபுரா மாநிலத்தில் உள்ள மேற்கு திரிபுரா மக்களவைத் தொகுதியின் ஒரு பகுதியாக கமலசாகர் சட்டப்பேரவைத் தொகுதி இருக்கிறது
மேற்கோள்கள்
பகுப்பு:திரிபுரா மாநிலத்திலுள்ள ஊர்களும் நகரங்களும் பகுப்பு:திரிபுரா புவியியல் தொடர்பான குறுங்கட்டுரைகள் பகுப்பு:திரிபுராவில் உள்ள ஏரிகள்
குள்ள நரி
குள்ள நரி (குறுநரி) நாய்க் குடும்பத்தில் உள்ள நரி இனத்தில் ஒரு வகை ஆகும்.இவை பாலூட்டி வகையைச் சேர்ந்த ஒரு காட்டு விலங்கு. இது அனைத்துண்ணி வகையான விலங்கு. பிற விலங்குகள் தின்னாமல் விட்டுச் சென்றவற்றையும் இவை தின்னும். இவை சுமார் 60-75 செ.மீ (2-2.5 அடி) நீளம் இருக்கும், உயரம் 36 செ.மீ (1 அடி 2 அங்குலம்) இருக்கும்.
பெயர்க்காரணம்
இது நரியை விட சற்று குள்ளமாக இருப்பதால் குள்ள நரி ( குறுநரி ) என்று பெயர். தியடோர் பாசுக்கரன் தனது சோலை என்னும் வாழிடம் என்னும் நூலில் இதன் மூலப்பெயர் குழி நரி எனவும் இவை வங்கு எனப்படும் வளைகளில் வசித்ததால் குழி நரி எனப்பட்டு பின்னர் மருவி குள்ள நரி என்றாகி விட்டது என்றும் குறிப்பிடுகிறார் இந்த நரியானது சங்க இலக்கியத்தில் கணநரி என்று குறிக்கபட்டுள்ளது. இவை கூட்டமாக வேட்டையாடுவது கணநரி என்ற பெயருக்கு காரணமாக இருக்கலாம் எனப்படுகிறது.
வாழிடங்களும் வாழ்முறையும்
இவை ஆசியா, ஆப்பிரிக்கா, தென் ஐரோப்பா ஆகிய பகுதிகளில் வாழும்.
உசாத்துணை
பகுப்பு:பாலூட்டிகள் * பகுப்பு:நரிகள்
அட்சின்சோனைட்டு
1904 ஆம் ஆண்டு முதன்முதலில் சுவிட்சர்லாந்து நாட்டின் பின்னெண்டால் பள்ளத்தாக்கில் இத்தனிமம் கண்டறியப்பட்டது. 1866 முதல் 1937 வரையிலான காலப்பகுதியில் வாழ்ந்த கேம்பிரிட்சை சேர்ந்த கனிமவியலாளர் ஆர்தர் அட்சின்சன் பெயரே கனிமத்திற்கு சூட்டப்பட்டுள்ளது.
மேலும் படிக்க
பகுப்பு:தாலியம் கனிமங்கள் பகுப்பு:ஈயக் கனிமங்கள் பகுப்பு:ஆர்சனிக் கனிமங்கள் பகுப்பு:சல்போவுப்புக் கனிமங்கள் பகுப்பு:நேர்ச்சாய்சதுரக் கனிமங்கள் பகுப்பு:சல்பைடு கனிமங்கள்
ஐரோப்பிய நாடுகளின் பட்டியல்
thumb|upright=.8|{{legend|#67e836|ஐரோப்பிய நாடுகள்}}{{legend|#9ac0ea|[[ஒன்றுக்கு மேற்பட்ட கண்டங்களில் அமைந்துள்ள நாடுகளின் பட்டியல் ஐரோப்பிய பிராந்தியாமாக அதினளவில் ஏற்றுக் கொள்ளப்பட்டது}}]] இக்கட்டுரை ஐரோப்பிய கண்டத்தில் உள்ள நாடுகளைப் பட்டியல் இடுகிறது.
அங்கிகரிக்கப்பட்ட நாடுகள்
51 நாடுகள் சர்வதேச ரீதியாக அங்கிகரிக்கப்பட்டுள்ளன.
சார்பு மண்டலம்
7 ஐரோப்பிய சார்பு மண்டலங்கள்.
மேற்கோள்கள்
பகுப்பு:நாடுகள் தொடர்பான பட்டியல்கள் பகுப்பு:மேற்கோள் வழு-ref குறிச்சொல்லுக்கு உரையில்லாதவை
பயல் கபாதியா
பயல் கபாதியா (Payal Kapadia) சிறுவர் இலக்கிய எழுத்தாளர் ஆவார். விஷா வோஸ்ஸாரிட்டருக்கான 2013ஆம் ஆண்டிற்கான குறுக்கெழுத்து புத்தக விருதை (குழந்தைகள் இலக்கியம்) பெற்றுள்ளார்.
வாழ்க்கை
பயல் கபாதியா 1975 ஆம் ஆண்டில் இந்தியாவின் மும்பையில் பிறந்தார். மும்பையின் செயின்ட் சேவியர் கல்லூரியில் ஆங்கில இலக்கியம் பயின்ற இவர், சிகாகோவில் உள்ள வடமேற்கு பல்கலைக்கழகத்தில் பத்திரிகைத் துறையில் எம்.எஸ். பட்டம் பெற்றார். இவர் மும்பையில் அவுட்லுக் இதழில் பத்திரிகையாளராகவும் டோக்கியோவில் உள்ள ஜப்பான் டைம்ஸில் ஆசிரியராகவும் பணியாற்றியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1975 பிறப்புகள்
கண்டரமாணிக்கம் வண்புகழ் நாராயண பெருமாள் கோயில்
வண்புகழ் நாராயண பெருமாள் கோயில் என்பது தமிழ்நாடு மாநிலத்தில் சிவகங்கை மாவட்டத்தின் கண்டரமாணிக்கம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.
கடல் மட்டத்திலிருந்து சுமார் 128 மீட்டர் உயரத்தில், 10.061°N, 78.6416°W என்ற புவியியல் ஆள்கூறுகள் கொண்டு, வண்புகழ் நாராயண பெருமாள் கோயில் அமைந்துள்ளது.
இக்கோயிலின் மூலவர் வண்புகழ் நாராயண பெருமாள் ஆவார். தலவிருட்சம் வேம்பு மற்றும் வில்வம் ஆகும். இவ்விரு மரங்களும் ஒன்றோடொன்று பின்னிப் பிணைந்து இக்கோயிலில் காட்சியளிக்கின்றன. ஆகாசக் கருப்பன் சுவாமியும் இக்கோயிலில் அருள்பாலிக்கிறார். வைகுண்ட ஏகாதசி மற்றும் இராம நவமி ஆகியவை இக்கோயிலில் சிறப்பாகக் கொண்டாடப்படுகின்றன.
வெளி இணைப்புகள்
பகுப்பு:சிவகங்கை மாவட்டத்திலுள்ள பெருமாள் கோயில்கள்
புரோடாக்டினியம்(V) அயோடைடு
புரோடாக்டினியம்(V) அயோடைடு (Protactinium(V) iodide) என்பது PaI5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் அயோடினும் சேர்ந்து இந்த ஆலைடு உருவாகிறது.
தயாரிப்பு
புரோடாக்டினியமும் அயோடினும் அல்லது புரோடாக்டினியம்(V) குளோரைடு, புரோடாக்டினியம்(V) புரோமைடு, புரோடாக்டினியம்(V) ஆக்சைடுடன் சிலிக்கான் நான்கையோடைடு வினைபுரிந்தால் புரோடாக்டினியம்(V) அயோடைடு உருவாகிறது.
வினைகள்
150 °செல்சியசு வெப்பநிலையில் வெற்றிடத்தில் ஆண்டிமனி மூவாக்சைடு சேர்மத்துடன் வினைபுரிந்து PaOI3 மற்றும் PaO2I போன்ற அயோடைடு ஆக்சைடுகளைக் கொடுக்கிறது. இது கலப்பு ஹாலைடுகளை PaBr3I2 பெற 350 °செல்சியசு வெப்பநிலையில் புரோட்டாக்டினியம்(V) புரோமைடுடன் வினைபுரிந்து PaBr3I2 போன்ற கலப்பு ஆலைடுகளைக் கொடுக்கிறது. 600 பாகை செல்சியசு வெப்பநிலையில் மோனோகார்பைடுடன் வினைபுரிந்து நான்கையோடைடை அளிக்கிறது.
புரோடாக்டினியம்(V) அயோடைடை சிதைவு வினைக்கு உட்படுத்தி தூய புரோடாக்டினியம் தனிமத்தை அரிசுடிட்டு வான் கிராசு என்ற செருமனிய வேதியியலாளர் உருவாக்கினார்.
300 °செல்சியசு வெப்பநிலையில் புரோடாக்டினியம்(V) அயோடைடை நீண்ட நேரத்திற்கு சூடுபடுத்தினால் அயோடின் வாயு வெளியேறுகிறது.
அ. ஜெ. வில்சன்
வாழ்க்கைக் குறிப்பு
அல்பிரட் வில்சன் 1928 ஆம் ஆண்டில் கே. ஆர். வில்சன் என்பவருக்கு மகனாகப் பிறந்தார். கொழும்பு றோயல் கல்லூரியில் கல்வி பயின்றார்.. இளங்கலைப் பட்டத்தை (இலங்கைப் பல்கலைக்கழகத்திலும், முனைவர் பட்டத்தை இலண்டன் பொருளியல் பள்ளியிலும் பெற்றார்.
புரோடாக்டினியம்(V) அயோடைடு
மேற்கோள்கள்
பகுப்பு:புரோடாக்டினியம் சேர்மங்கள் பகுப்பு:அயோடைடுகள்
அ. ஜெ. வில்சன்
வாழ்க்கைக் குறிப்பு
வில்சன் இலங்கைத் தமிழரசுக் கட்சித் தலைவர் எஸ். ஜே. வி. செல்வநாயகத்தின் மகள் சுசிலி என்பவரைத் திருமணம் புரிந்தார் இவர்களுக்கு மல்லிகா, மைதிலி, குமணன் என மூன்று பிள்ளைகள் உள்ளனர்.
பணி
வில்சன் "சிலோன் டெய்லி நியூஸ்" பத்திரிகையில் சில காலம் பணியாற்றினார். பின்னர் 1952 முதல் 1972 வரை 20 ஆண்டுகள் இலங்கைப் பல்கலைக்கழகத்தில் விரிவுரையாளராகப் பணியாற்றினார். 1969 ஆம் ஆண்டில் பேராதனைப் பல்கலைக்கழகத்தில் அரசியல் அறிவியல் துறை ஆரம்பிக்கப்பட்ட போது அதன் முதல் தலைவராக ஏ. ஜெ. வில்சன் நியமிக்கப்பட்டார். 1970 முதல் 1994 வரை கனடாவின் நியூ பிரன்சுவிக் பல்கலைக்கழகத்தின் ஃபிரெடெரிக்டன் வளாகத்தில் அரசியல் அறிவியலில் பேராசிரியராகப் பணியாற்றினார். இளைப்பாறிய பின்னர் அதே பல்கலைக்கழ்கத்தில் வருகைதரு பேராசிரியராகப் பணியாற்றினார்.
1978 முதல் 1983 வரை இலங்கை சனாதிபதி, ஜே. ஆர். ஜெயவர்த்தனாவுக்கு அரசமைப்புச் சட்டத்தில் ஆலோசகராக இருந்தார். அமெரிக்க அரசத் திணைக்களத்தில் தெற்காசியாவுக்கான ஆலோசகராகவும் பணியாற்றியிருந்தார். கனடியப் பன்னாட்டு அபிவிருத்தி ஆணையம், கனடிய அகதிகளுக்கான ஆலோசனைச் சபை, அமெரிக்காவின் பல்கலாசார அமைச்சு, மற்றும் குடிவரவுத் தீர்ப்பாயம் ஆகியவற்றிலும் பணியாற்றினார்.
ஆக்கங்கள்
வில்சன் எட்டு நூல்களையும், நூற்றுக்கும் அதிகமான கட்டுரைகளையும் எழுதியுள்ளார்
மேற்கோள்கள்
பகுப்பு:1928 பிறப்புகள் பகுப்பு:2000 இறப்புகள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:யாழ்ப்பாணத்து நபர்கள் பகுப்பு:ஈழத்து எழுத்தாளர்கள் பகுப்பு:இலங்கையின் கல்விமான்கள் பகுப்பு:இலங்கை வரலாற்றாளர்கள் பகுப்பு:இலங்கைத் தமிழ் வரலாற்றாளர்கள்பகுப்பு:கனேடியத் தமிழ் அறிவியலாளர்கள் பகுப்பு:கனேடியத் தமிழ் நபர்கள்
இசிதா கத்யல்
இஷிதா கத்யல் (Ishita Katyal) பிறப்பு: ஜூலை 26, 2005) புனேவில் உள்ள விப்கியோர் உயர்நிலைப் பள்ளியைச் சேர்ந்த சிறுவர் இலக்கிய எழுத்தாளர் மற்றும் டெட் (மாநாடு) பேச்சாளர் ஆவார். ஆசிய-பசிபிக் பிராந்தியத்தில் டெட் மாநாட்டு அமைப்பாளர்களில் மிக இளவயது உடையவராக இவர் அறியப்படுகிறார்.
கத்யல் தனது பள்ளியில் 7 பிப்ரவரி 2015 அன்று முதல் டெட் நிகழ்வை ஏற்பாடு செய்தார். நவம்பர் 2015 இல் நியூயார்க்கில் நடந்த டெட் இளைஞர் மாநாட்டில், "நீங்கள் இப்போது என்னவாக இருக்க விரும்புகிறீர்கள்" என்ற தலைப்பில் ஓர் உரையை நிகழ்த்தினார். அப்போது அவருக்கு வயது பத்து.அதுவரை அந்த மாநாட்டில் பேசிய இளம் வயது இந்தியர் எனும் சாதனை படைத்தார்.
மேற்கோள்கள்
பகுப்பு:வாழும் நபர்கள் பகுப்பு:2005 பிறப்புகள்
நாயகன் (2008 திரைப்படம்)
இப்படத்தில் ஜே. கே. ரித்தீஷ், ரமணா, சங்கீதா, கீர்த்தி சாவ்லா, அனிதா ஹசானந்தனி, ஆனந்தராஜ் ஆகியோர் நடித்துள்ளனர். பின்னர் இது தெலுங்கில் அங்குசம் என்ற பெயரில் மொழிமாற்றறம் பெயரிடப்பட்டது. படத்தில் ஒரு குத்தாட்டப் பாடலுக்கு அனிதா ஹசானந்தனி மற்றும் ரச்சனா மௌரியா ஆகியோர் ஆடியுள்ளனர். படத்திற்கு மரியா மனோகர் இசையமைத்தார்
22 ஆகத்து 2008 அன்று வெளியான இப்படம் இதற்கு முந்தைய ஆண்டில் வெளியான வேகம் திரைப்படத்தின் நேரடி மறு ஆக்கம் ஆகும். இந்த படம் 2004 ஆம் ஆண்டு வெளியான செல்லுலார் என்ற அமெரிக்கத் திரைப்படத்தின் மறு ஆக்கம் ஆகும்.
கதை
டாக்டர் சந்தியா விஸ்வநாத் ( சங்கீதா ) தனது வீட்டிலிருந்து ஒரு கும்பலால் கடத்தப்பட்டு வேறு இடத்திற்கு அழைத்துச் செல்லப்படுகிறார். அங்கு அவரது கணவர் இருக்கும் இடம் குறித்து அவரிடம் விசாரிக்கப்படுகிறது. அவரது அறையில் உள்ள ஒரு தொலைபேசி கும்பலின் தலைவரால் ( ஆனந்தராஜ் ) அடித்து நொறுக்கப்படுகிறது, என்றாலும் சீரற்ற தொலைபேசி அழைப்புகளைச் செய்ய போதுமானதாக உடைந்த தொலைபேசி துண்டுகளை சேர்க்கிறார். அவரது அழைப்புகளில் ஒன்று சக்திக்கு ( ரமணா) வருகின்றது. அவன் தன் மாமன் மகளானை திவ்யாவை (கீர்த்தி சாவ்லா ) கூட்டிக்கொண்டு ஓடிவந்துள்ளதால் அவனுக்கு வேறு பிரச்சனைகள் உள்ளன. இதனால் ஆரம்பத்தில் தயக்கம் காட்டிய அவன், சந்தியாவுக்கு உதவ ஒப்புக்கொண்டு, ஒரு காவல் நிலையத்ததுக்கு தொலைபேசி அழைப்பை விடுகிறார். காவல்துறை அதிகாரி குரு ( ஜே. கே. ரித்தீஷ் ) அவளுடன் பேசுகிறார், ஆனால் மற்றொரு பிரச்சனையால் அவர் திசைதிருப்பப்படுகிறார், எனவே சந்தியா மீண்டும் சக்தியைத் தொடர்பு கொள்கிறார். பின்னர் என்ன ஆனது எப்பதே கதையின் பிற்பகுதி ஆகும்
குறிப்புகள்
பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:ஆனந்த் ராஜ் நடித்த திரைப்படங்கள்
அமெரிக்க வேதியியல் குமுகம்
இக் குமுகம் வேதியியல் பொருள்களின் அறிவியல் குறிப்புகளைத் தொகுத்துத் தரும் பணி (Chemical Abstracts Service (CAS)) ஒன்றை நடத்தி வருகின்றது. ஒவ்வொரு வேதியியல் பொருளுக்கும் தனியொரு அடையாள எண் தருகின்றது. இதற்கு CAS எண் என்று பெயர். இந்த எண்ணைக் கொண்டு ஒரு பொருளைப்பற்றிய துல்லியமான உண்மைகளை அறிந்து கொள்ளலாம். 2006 ஆம் ஆண்டு 'சூன் மாதம் வரையிலும் சுமார் 28,250,300 வேதியியல் பொருள்களுக்கான பண்புகள் குறிக்கப்பட்டு உள்ளன. ஒரு கிழமைக்கு (ஒரு வாரத்திற்கு) 50,000 புதிய வேதியியல் பொருள்களுக்கான செய்திகள் சேர்க்கப்படுகின்றன.
வெளி இணைப்புகள்
ஒரு வேதியியல் பொருளின் CAS எண் என்ன என்று கண்டுபிடிக்க கீழ்க் காணும் இலவச இணைப்புகளை பயன் படுத்தலாம்.
பகுப்பு:அமைப்புகள் பகுப்பு:வேதியியல்
தமர்லா வெங்கடப்ப நாயக்கர்
தமர்லா சென்னப்ப நாயக்கர் - கிருஷ்ணாம்மா  மகன் என்றும். தாத்தா வெங்கடபூபாலன் என்றும் கொள்ளுத் தாத்தா வெங்கலபூபாலன் என்றும் எள்ளு தாத்தா தர்மா  என்றும் தர்மா வின் தந்தை  தமர்லா அப்ப ராஜு குறிப்பிட்ட உள்ளார். விஜய நகரப் பேரரசன்  மூன்றாம் வேங்கடன் எனப்பட்ட பேடா வேங்கட ராயரின் சகோதரியின் கணவர் தமர்லா  வெங்கடப்ப நாயக்கர் ஆவார். இவரை, தமர்லா வெங்கடாத்திரி அல்லது வெங்கடப்பா என டச்சு கிழக்கிந்திய கம்பெனியின் ஆவணங்களில் குறிப்பிடப்பட்டுள்ளது. இவர் காளஹஸ்தி மற்றும் வந்தவாசி பகுதியை நிர்வகித்தவர். விஜயநகரப் பேரரசர் பேடா வெங்கட ராயன் (கி.பி. 1632 - 1642) காலத்தில், இவர் காளஹஸ்தி மற்றும் வந்தவாசி பகுதியை நிர்வகித்தவர். பேடா வெங்கட ராயன் சார்பாக, இவரும், இவரது தம்பியும் சேர்ந்து, சென்னை கடற்கரை நிலப்பரப்புகளை பிரித்தானிய கிழக்கிந்திய கம்பெனிக்கு வணிகம் செய்ய விற்றவர்கள்.
மேற்கோள்கள்
பகுப்பு:விஜயநகரப் பேரரசு
அரசினர் மகளிர் கலைக்கல்லூரி, சிவகங்கை
அரசினர் மகளிர் கலைக் கல்லூரி சிவகங்கை இந்தியாவின் தமிழ்நாட்டில் சிவகங்கை மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1998ஆம் ஆண்டில் தொடங்கப்பட்டது. தற்போது அழகப்பா பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) அனுமதியுடன் மொத்தமாக 7.5 ஏக்கர் பரப்பளவைக் கொண்டு செயற்பட்டு வருகிறது. முனைவர் ஆர். ஆர். ஜெயந்தி தற்போது இக்கல்லூரியின் முதல்வராக உளளார்.
வழங்கும் படிப்புகள்
இக்கல்லூரியில் இரு சுழற்சிகளாக, பின்வரும் படிப்புகள் வழங்கப்படுகின்றன.
மேற்கோள்கள்
பகுப்பு:சிவகங்கை மாவட்டத்திலுள்ள அரசினர் கலைக் கல்லூரிகள் பகுப்பு:அழகப்பா பல்கலைக்கழக இணைவுக்கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
மருவத்தூர் (திருவாரூர்)
மருவத்தூர் என்னும் ஊர் திருவாரூர் மாவட்டம், வலங்கைமான் அருகே அமைந்துள்ளது. இக்கிராமத்திற்கு அருகே பட்டம், மல்லியாங்கரை போன்ற கிராமங்கள் அமைந்துள்ளன. நெல், பயறு, பருத்தி போன்றவை இங்கே விளைவிக்கப்படுகின்றன. மருவத்தூரிலிருந்து சுமார் 5 கி.மீ. தொலைவிலுள்ள அரித்துவாரமங்கலம் என்னும் கிராமத்தில்தான் புகழ்பெற்ற தவில் கலைஞர் திரு. ஏ.கே.பழனிவேல் அவர்கள் பிறந்தார். மருவத்தூர் கிராமம் முன்பு ஒருங்கிணைந்த தஞ்சாவூர் மாவட்டத்தில் அமைந்திருந்தது.
சான்றுகள்
பகுப்பு:திருவாரூர் மாவட்டத்திலுள்ள கிராமங்கள்
கிருன்னிசா ஏ.
கிருன்னிசா ஏ. (Khyrunnisa A.) இந்திய சிறுவர் புனைகதை இலக்கிய எழுத்தாளர், பேச்சாளர், கல்வியாளர் மற்றும் கட்டுரையாளர் ஆவார். பட்டர்ஃபிங்கர்ஸ்' என்ற வரைகதை கதாப் பாத்திரத்தை உருவாக்கியவர். இந்த பாத்திரம் முதலில் இந்திய குழந்தைகள் இதழான டிங்கிளில் வெளிவந்தது
பெரியவர்களுக்கான இவரது முதல் புத்தகம் 31 ஜூலை 2019 அன்று வெளிவந்தது. டன்க் இன் சீக்:தெ ஃபன்னி சைட் ஆஃப் லைஃப் என்ற தலைப்பில், நவீன நகர்ப்புற பெண்ணின் அனுபவங்களை நகைச்சுவையாக எடுத்துக் காட்டும்ம் இந்தப் புத்தகம் வெஸ்ட்லேண்ட் பதிப்பகத்தால் வெளியிடப்பட்டுள்ளது.
ஸ்காலஸ்டிக் பதிப்பகம் வெளியிட்ட தி லிசார்ட் ஆஃப் ஓஸ் மற்றும் பிற கதைகள் என்ற தலைப்பில் இளம் வாசகர்களுக்கான விலங்குக் கதைகள் புத்தகங்கள் ஒரே நேரத்தில் வெளிவந்தன.
பிப்ரவரி 2021 இல், பேபி மற்றும் டப்டப் நூல் வெளியானது. இது ஒரு பையன், ஒரு நாய் மற்றும் ஒரு குழந்தைக்கு இடையிலான உறவைப் பற்றிய ஒரு வேடிக்கையான புதினம் ஆகும்.
கல்வி
கிருன்னிசா தனது பள்ளிப் படிப்பை ஹோலி ஏஞ்சல்ஸ் கான்வென்ட் திருவனந்தபுரத்திலும், ஆல் செயிண்ட்ஸ் கல்லூரியில் இளங்கலையும் திருவனந்தபுரம், கேரள பல்கலைக்கழகத்தில் முதுகலை பட்டப்படிப்பு மற்றும் எம் பில் பட்டங்களைப் பயின்றார்.கேரள பல்கலைக் கழக அளவில் ஆங்கில இளங்கலைப் பட்டத்தில் மூன்றாவது இடம் பிடித்தார்.
வெளி இணைப்புகள்
பகுப்பு:வாழும் நபர்கள்
பொதுவான இனங்கள்
பொதுவான இனங்கள் மற்றும் அசாதாரண இனங்கள் என்பது ஒரு இனத்தின் எண்ணிக்கையினை விவரிக்க சூழலியலில் பயன்படுத்தப்படும் பெயர்களாகும். பொதுத்தன்மை என்பது மிகுதியுடன் நெருங்கிய தொடர்புடையது. மிகுதி என்பது கட்டுப்படுத்தப்பட்ட மாதிரிகளில் ஒரு இனத்தின் அதிர்வெண் மிகுதியினைக் குறிக்கின்றது. மாறாக, சுற்றுச்சூழலில் இவற்றின் ஒட்டுமொத்த இருப்பின் அடிப்படையில் இனங்கள் பொதுவானவை அல்லது அசாதாரணமானவை என வரையறுக்கப்படுகின்றன. ஒரு இனம் பொதுவானதாக இல்லாமல் உள்ளூரில் ஏராளமாக இருக்கலாம்.
இருப்பினும், "பொதுவானது" மற்றும் "அசாதாரணமானது" சில சமயங்களில் மிகுதியின் அளவை விவரிக்கப் பயன்படுகிறது. ஒரு பொதுவான இனம் ஏராளமான இனங்களைக் காட்டிலும் குறைவாகவே உள்ளது. அதே சமயம் ஒரு அரிய இனத்தை விட ஒரு அசாதாரண இனம் அதிகமாக உள்ளது.
பொதுவான இனங்கள் பெரும்பாலும் அழிந்துபோகும் அபாயம் குறைவாக இருப்பதாகக் கருதப்படுகின்றன. ஏனெனில் இவை அதிக எண்ணிக்கையில் உள்ளன. எனவே இவற்றின் பாதுகாப்பு நிலை பெரும்பாலும் கவனிக்கப்படுவதில்லை. இது பரந்த அளவில் தர்க்கரீதியாக இருந்தாலும், பயணிப் புறா மற்றும் ராக்கி மலை வெட்டுக்கிளி போன்ற பொதுவான உயிரினங்கள் அழிந்துபோவதற்கு முன் முறையே பில்லியன்கள் மற்றும் டிரில்லியன்கள் எண்ணிக்கையிலிருந்தன. மேலும், ஒரு பொதுவான இனத்தில் சிறிய விகிதாச்சார சரிவு, அதிக எண்ணிக்கையிலான தனிநபர்களை இழப்பதில் விளைகிறது. மேலும் இந்த எண்ணிக்கையினைப் பிரதிநிதித்துவப்படுத்திய சுற்றுச்சூழல் அமைப்பு செயல்பாட்டிற்கான பங்களிப்பு அமைகிறது. பொதுவான இனங்கள் சுற்றுச்சூழலை வடிவமைத்து, சுற்றுச்சூழலின் செயல்பாட்டிற்கு விகிதாச்சாரத்தில் பங்களிக்கின்றன. மேலும் விரைவான மக்கள்தொகை சரிவைக் காட்ட முடியும் என்பதால், உயிரினங்கள் அழிவு மற்றும் மக்கள்தொகை குறைப்பு ஆகியவற்றுக்கு இடையேயான வர்த்தக பரிமாற்றத்தைப் பாதுகாப்பு இன்னும் உன்னிப்பாகக் கவனிக்க வேண்டும் என்று சமீபத்திய ஆய்வறிக்கை குறிப்பிடுகிறது.
மேற்கோள்கள்
பகுப்பு:உயிரின வகைப்பாட்டியல்
சுவிஸ் தமிழர்கள்
தமிழ்ப் பின்புலம் உடைய சுவிட்சர்லாந்து வாழ் மக்களை சுவிஸ் தமிழர்கள் எனலாம். சுவிட்சர்லாந்தில் வாழும் தமிழர்களில் பெரும்பாலோனோர் இலங்கையை பூர்விகமாக கொண்டவர்கள் ஆவார். இவர்கள் 1980ஆம் ஆண்டு மற்றும் 1990ஆம் ஆண்டு காலப்பகுதிகளில் இலங்கையில் நடந்த இனக்கலவர உள்நாட்டு யுத்தத்தின் காரணமாக இங்கு வந்து குடியேறியவர்கள் ஆவார்கள். சுவிஸில் 42,000 க்கும் மேற்பட்ட தமிழர்கள் வசிப்பதாக அதிகாரப்பூர்வமற்ற மதிப்பீடு ஒன்று தெரிவிக்கின்றது.
இங்கு வாழும் தமிழர்கள் சுவிஸ் நாட்டு மக்களுடன் நன்கு ஒருங்கிணைந்தவர்களாகவும் மற்றும் தங்களின் கடின உழைப்பினால்  உயர்தவர்களாகவும் உள்ளார்கள். மற்றும் பல இளம் தமிழர்கள் பள்ளி கல்வியில் சிறப்பாக செயல்படுகிறார்கள் என்பது குறிப்பிடத்தக்கது. இங்கு வாழும் தமிழர்கள் மொழி, பண்பாடு, மதம் மற்றும் சாதி திருமணம் போன்றவற்றை இன்னும் கடைபிடித்து வருகின்றார்கள் அதனால் சுவிஸ் பண்பாடுடன் வேறுபட்டு காணப்படுகின்றார்கள்.
வசிக்கும் இடங்கள்
சுவிஸ் நாட்டில் சுமார் 42,000 தமிழர்கள் வசிக்கின்றார்கள், இதில் பெரும்பாலோர் இரட்டை குடியுரிமையுடனும் மற்றும் இரண்டாம் தலைமுறையினர் சுவிஸ் குடிமையுடன் வசித்து வருகின்றார்கள். அதில் பெரும்பாலோர் சுவிஸ் ஜெர்மன் மொழி பேசும் மாநிலங்களான பேர்ன், பேசெல் மற்றும் சூரிக்கு போன்ற நகரங்களில் அடர்த்தியாக வாழ்த்து வருகின்றார்கள்.
மதம்
இங்குள்ள தமிழர்களில் பெரும்பாலோனோர் சைவ சமயத்தை பின்பற்றுபவர்களாகவும், குறிப்பிட்ட அளவினோர் கிறிஸ்தவத்தையும் மற்றும் குறைவான அளவினார் இசுலாம் சமயத்தையும் பின்பற்றுகிறார்கள். ஸ்ரீ சிவசுப்பிரமணியார் கோயில் என்பது சூரிக்கு நகரத்தில் அமைத்துள்ளது, இதுவே சுவிட்சர்லாந்ந்தில் மிக பிரபலமான மற்றும் மிகப்பெரிய சைவக்கோவில் ஆகும்.
சுவிட்சர்லாந்தில் உள்ள பெரும்பாலான தமிழ் கிறிஸ்தவர்கள் சுவிஸ் திருச்சபைகளில் ஒருங்கிணைந்தவர்கள் மற்றும் பெரும்பாலான தமிழ் கிறிஸ்தவர்கள் சூரிக்கு நகரத்தில் வாழ்கின்றனர்
தமிழ் கல்வி
சுவிட்சர்லாந்தில் 25 ஆண்டு காலங்ககளாக தமிழ் கல்வி சேவை நடந்து வருகின்றது. இச் சேவை தமிழ் கல்விசேவை சுவிட்சர்லாந்து என்ற அமைப்பின் மூலம் சுவிட்சர்லாந்து முழுவது ஏறத்தாழ 50 தமிழ் கல்வி நிலையகங்கள் அமைந்துள்ளது. ஐரோப்பா நாடுகளில் வாழும் தமிழர்களில் சுவிட்சர்லாந்தில் வாழும் தமிழர்கள் தமிழ் கல்வியில் மிகவும் தேர்ச்சி பெற்றவர்களாக விளங்குகிறார்கள்.
அரசியல்
சுவிற்சர்லாந்து தமிழர்களால் ஒருங்கிணைக்கப்பட்டு ஜெனிவாவில் நடைபெற்ற வெல்க தமிழ் எதிர்ப்பு போராட்ட நிகழ்வில் 10 000 மேற்பட்ட தமிழர்கள் கலந்து கொண்டார்கள். பல பிற ஐரோப்பிய நாடுகளில் இருந்துவந்த தமிழர்களும் இதில் அடங்குவர்.
வெளி இணைப்புகள்
பகுப்பு:சுவிட்சர்லாந்து தமிழர் பகுப்பு:ஐரோப்பாவில் தமிழர் பகுப்பு:நாடு வாரியாக புலம்பெயர் தமிழர்கள்
சடாயு இயற்கை பூங்கா
ராமாயணம் என்ற இந்து மதக் காவியக் கதையில் கூறப்படும் முக்கியத்துவம் வாய்ந்த பறவையான சடாயுவின் சிற்பம் இது. சடாயு விசுவாசத்தையும் பாதுகாப்பையும் குறிக்கிறது. இந்த சிற்பமும் பெண்களின் பாதுகாப்பிற்காக அர்ப்பணிக்கப்பட்டுள்ளது என்பது குறிப்பிடத்தக்கது.
குறிப்புகள்
பகுப்பு:Coordinates on Wikidata பகுப்பு:சிற்பங்கள் பகுப்பு:கொல்லம் மாவட்டத்திலுள்ள சுற்றுலாத் தலங்கள்